Title: P3.7a Maquinari en Linux
Course: CFGM SMX M1 Muntatge i manteniment d'ordinadors

Recorda que aquest treball s'ha de fer en un DOCUMENT AMB FORMALITATS (encapçalament, etc).

Escolta les explicacions que farà el professor sobre com realitzar comandes al sistema operatiu Linux. Tens aquest article de la wiki d'iniciació al Linux com a referència. Caldrà que coneguis les comandes:
- man: per rebre explicacions sobre una comanda.
- cd: va a un directori
- ls, ll: mostra els continguts d'un directori.
- estructura de directoris de Linux.
- cat: per mostrar el contingut d'un arxiu.
- grep: per filtrar un text.
- redirecció de sortida estàndard (text en pantalla) cap a arxius (">")

Captura, al menys, un pantallasso de cadascun dels punts següents i contesta les preguntes.
1. Fes servir la comanda dmesg per guardar els missatges d'arrencada del sistema en un fitxer.
Pots utilitzar la redirecció de comandes ">" per enviar la informació a un arxiu de disc.
2. Utilitza el grep (amb "grep -i" no distingeix majúscules i minúscules, pot anar-te bé), o bé obre el fitxer que has creat amb un editor (per exemple el gedit), i copia les línies on surt:
  1. la versió del kernel de Linux
  2. el tipus de BIOS
  3. el nombre de processadors i de quants bits són
  4. la freqüència del processador
  5. la quantitat de memòria RAM
  6. la quantitat de memòria cache L1 i L2
  7. el disc o discs durs, amb les seves particions i la seva mida
  8. la quantitat de swap i en quina partició està
  9. el tipus de sistema de fitxers.
3. De quin fitxer de /proc faràs un cat per veure les propietats de la teva CPU? Captura l'execució de la pantalla.
4. De quin fitxer de /proc faràs un cat per veure com s'està utilitzant la memòria? Captura l'execució de la pantalla.
5. Executa la comanda top. Què creus que estàs veient? Quines dades reconeixes de la capçalera?
6. Executa cat /proc/version . Què creus que està mostrant? Prova també la comanda uname -a . Captura la pantalla amb la sortida de les 2 comandes.
7. Què creus que mostra la comanda cat /proc/swaps ?
8. Què creus que mostra la comanda cat /proc/partitions ? Et quadra amb la informació del dmesg del punt 2?
9. Endolla el teu pendrive. Executa df -k. Què creus que mostra? Copia la sortida al document. Hi ha alguna partició que estigui molt plena?
10. Executa cat /proc/uptime. Quants minuts porta arrencada la màquina? Si no ho saps interpretar, mira d'executar-ho vàries vegades seguides (amb el cursor cap amunt va molt bé per repetir una comanda) aviam si endevines quin dels dos números pot ser el compteig de segons. Fes el càlcul de quantes hores porta la màquina en execució i compara-ho amb la comanda uptime directament. Quadra? Copia i enganxa aquí una pantallasso de l'execució de les 2 comandes.
11. Executa la comanda lshw. Què creus que et mostra? Copia i enganxa les línies sobre la CPU i la targeta d'àudio.
12. Executa la comanda lspci. Què creus que mostra? Copia i enganxa la sortida de la comanda en el document.
13. Endolla el teu pendrive i executa la comanda lsusb. Què creus que mostra? Copia i enganxa la sortida de la comanda en el document. Quin dels dispositius mostrats creus que és el teu pendrive?
14. MOLT IMPORTANT: Fes un resum de les comandes que hem vist i agrupa-les per categories (kernel, sistema d'arxius, cpu/memòria, perifèrics, etc.)